Têgêrayîşê Ciwananê Şorişgêran ê Sûrîye qezaya Til Temirî ya Hesekê de bi rayraşîyayîşêkî tecrîdê Îmraliyî protesto kerd û azadîya Rayberê Şarê Kurdî Abdullah Ocalanî waşte.
Rayraşîyayî dima vurîya mîtîngî. Mîtîng de ciwanan eşkerayîyêke daye û pare kerd ke dewleta tirke verê çimanê pêro dinya de sûcê tecrîdî ana ca. Ciwanan venga hêzan û rêxistinanê mîyanneteweyîyan da ke verê tecrîd û hêrişanê dewleta tirke bigêrê.
Ciwanan vat ke heta ke Abdullah Ocalan azad bibo ê do meydanan de bibê.
